cyanic-selkie/wikianc huggingface dataset:
সিরিয়া আরব রাজতন্ত্র
সিরিয়া আরব রাজতন্ত্র (আরবি : المملكة العربية السورية, al-Mamlakah al-Sūriyya al-‘Arabīyah) হল প্রথম আধুনিক আরব রাষ্ট্র। তবে এটি মাত্র চার মাস স্থায়ী হয় (৮ মার্চ – ২৪ জুলাই ১৯২০)। এই স্বল্পকালে হুসাইন বিন আলীর পুত্র ফয়সাল বিন হুসাইন রাষ্ট্রটি শাসন করেন। যদিও কর্তৃপক্ষ বৃহত্তর সিরিয়ার উপর প্রভুত্ব দাবি করত বাস্তবিকপক্ষে ফয়সালের সরকার সীমিত অঞ্চলেই কার্যকর ছিল। একই সাথে তারা ব্রিটিশদের উপর নির্ভরশীল ছিল। ব্রিটিশ ও ফরাসিরা বৃহত্তর সিরিয়া গঠন ও ফয়সালকে এর বাদশাহ হিসেবে মানতে রাজি ছিল না। ১৯২০ সালের ২৪ জুলাই রাজতন্ত্র ফরাসিদের কাছে আত্মসমর্পণ করে।
ভিত্তি
সিরিয়ায় রাজতন্ত্রের প্রতিষ্ঠার ক্ষেত্রে আরব বিদ্রোহ ও ম্যাকমোহন-হুসাইন চুক্তি গুরুত্বপূর্ণ ভূমিকা রেখেছে। ব্রিটিশদের সাহায্যার্থে উসমানীয়দের বিরুদ্ধে আরবদের বিদ্রোহের বিনিময়ে একটি আরব রাজতন্ত্র প্রতিষ্ঠার ব্যাপারে এই চুক্তিতে অঙ্গীকার ছিল। এদিকে ফরাসিদের সাথে ব্রিটিশরা সাইকস-পিকট চুক্তি স্বাক্ষর করে। সাইকস-পিকট চুক্তির ফলে সিরিয়ায় আরব রাজতন্ত্রের ধ্বংস অনিবার্য ছিল। আধুনিক আরব রাষ্ট্রগুলোতে আরব বিদ্রোহের গুরুত্ব থাকলেও ঐ সময় বেশ কিছু অবিশ্বাস কাজ করছিল। এমনকি এক বা একাধিক আরব রাজতন্ত্র ধারণার বিরোধী পক্ষও ছিল।
আধুনিক সংজ্ঞায় পুতুল রাষ্ট্র প্রতিষ্ঠা ব্রিটিশ ও ফরাসিদের উদ্দেশ্য ছিল। সমালোচকরা দাবি করেন যে আরব জাতীয়তাবাদীদের বাদ দিয়ে রাজকীয় উচ্চাকাঙ্ক্ষীদের দিয়ে অর্থনৈতিক ও সামরিক দিক দিয়ে বিদেশী মদদপুষ্ট রাজ্য স্থাপনই হাশেমি রাজতন্ত্রগুলোর (হেজাজ রাজতন্ত্র ও ইরাক রাজতন্ত্র) দ্রুত পতনের কারণ। তারা আরো বলেন যে উসমানীয় সুলতানদের কাছ থেকে নিয়ন্ত্রণ ছিনিয়ে নেয়ায় মক্কার শরীফের পরিবারের প্রতি অনেক আরবের বিদ্বেষও একটি কারণ। এই আরবরা শত শত বছর ধরে উসমানীয় সুলতানদের প্রতি অনুগত ছিল।
আরব সাংবিধানিক সরকার
প্রথম বিশ্বযুদ্ধের শেষের দিকে ১৯১৮ সালের ৩০ সেপ্টেম্বর এডমন্ড এলেনবির অধীন মিশরীয় সৈন্যবহর দামেস্ক দখল করে। এর কিছুদিন পর ৩ অক্টোবর ফয়সাল শহরে প্রবেশ করেন। তবে এই জয়োল্লাস দীর্ঘস্থায়ী হয়নি। ফয়সাল শীঘ্রই সাইকস-পিকট চুক্তির ব্যাপারে জানতে পারেন। স্বাধীন আরব রাজতন্ত্রের আশা ফয়সালের থাকলেও তাকে চুক্তি অনুযায়ী উক্ত অঞ্চলের বিভাজনের কথা ও সেসাথে সিরিয়া যে ফরাসি প্রটেক্টরেট শক্তির অধীন হয়েছে তা জানানো হয়। ফয়সাল এই বিশ্বাসঘাতকতা মেনে নেননি। তাকে আশ্বাস দেয়া হয় যে যুদ্ধ শেষ হলে এই বিষয়ে মীমাংসা করা হবে। সিরিয়ার উপর ফরাসিদের দাবি থেকে ব্রিটিশরা নিজেদের সমর্থন উঠিয়ে নেবে – ফয়সাল এমন আশা করছিলেন বলে ধারণা করা হয়। জেনারেল এলেনবির অনুমতিক্রমে ফয়সাল স্বাধীন আরব সাংবিধানিক সরকার প্রতিষ্ঠার কথা ঘোষণা করেন।
ফয়সাল ঘোষণা করেন যে এটি হবে ধর্ম নির্বিশেষে সকল আরবের জন্য ন্যায়বিচার ও সমতার ভিত্তিতে গঠিত আরব সরকার। ফরাসি প্রধানমন্ত্রী জর্জ ক্লিমেনশ আন্তর্জাতিক স্বীকৃতি ছাড়া শুধু ব্রিটিশ পৃষ্ঠপোষকতায় অর্ধ স্বাধীন আরব রাষ্ট্রের ব্যাপারে বিরূপ ছিলেন। এমনকি এখন পর্যন্ত নেয়া পদক্ষেপগুলো সাময়িক - এলেনবির এমন আশ্বাস সত্ত্বেও ব্রিটিশ, ফরাসি ও আরবদের মধ্যেকার দ্বন্দ্ব দূর হয়নি। আরব বিদ্রোহে অংশ নেয়া আরব জাতীয়তাবাদী ও অনেক আরবের মতে এটি ছিল দীর্ঘদিন ধরে চলা যুদ্ধের উপলব্ধি।
অবস্থান নির্ধারণ
thumb|right|250px|[[প্যারিস শান্তি সম্মেলন, ১৯১৯|প্যারিস শান্তি সম্মেলনে টমাস এডওয়ার্ড লরেন্স ও হেজাজের প্রতিনিধিদের সাথে ফয়সাল।]] thumb|left|280px|ফয়সালকে সিরিয়ার বাদশাহ হিসেবে ঘোষণা, ১৯২০।
যুদ্ধের পর অনুষ্ঠিত প্যারিস শান্তি সম্মেলনে ফয়সাল আরবদের স্বাধীনতার জন্য চাপ দেন। যুদ্ধে পরাজিত অক্ষশক্তির জাতিগুলোর ব্যাপারে সিদ্ধান্ত, বিশেষ করে বিজিত এলাকার নিয়ন্ত্রণ, যেমন উসমানীয় সাম্রাজ্যের মধ্যপ্রাচ্যের এলাকা, নিয়ে এই সম্মেলনে বিজয়ী মিত্রশক্তি সিদ্ধান্ত নেয়। মধ্যপ্রাচ্যের আরব এলাকাগুলো ব্রিটিশ ও ফরাসিদের মধ্যে আলোচনার গুরুত্বপূর্ণ অংশ ছিল। ১৯১৯ সালের মে মাসে ফরাসি ও ব্রিটিশ প্রধানমন্ত্রীরা মধ্যপ্রাচ্যে তাদের নিজেদের দাবিকৃত এলাকার অধিকার ও প্রভাব নিয়ে সিদ্ধান্ত নিতে মিলিত হন। এতে সিদ্ধান্ত হয় যে সিরিয়াতে ফরাসি নিয়ন্ত্রণের উপর ব্রিটিশ নিশ্চয়তার বিনিময়ে ব্রিটিশরা মসুল ও ফিলিস্তিনের ম্যান্ডেট পাবে।
প্রতিষ্ঠা
thumb|left|180px|আমির ফয়সাল। thumb|right|250px|সিরিয়ার রাজকীয় পতাকা। thumb|right|250px|রাষ্ট্রীয় মুদ্রা thumb|left|150px|১৯১৯ সালে [[বৈরুত|বৈরুতের ব্যাংক অব সিরিয়া কর্তৃক চালু করা ২৫ সিরিয়ান পিয়াস্ট্র। পরবর্তীতে এই ব্যাংকটিকে ব্যাংক অব সিরিয়া এন্ড গ্রেটার লেবানন নামে নামকরণ করা হয়। ১৯৫০ এর দশক পর্যন্ত এটি সিরিয়া ও লেবানন দুই দেশের জন্য মুদ্রা ব্যবস্থাপনার দায়িত্ব পালন করে। ]] ইউরোপের এই ঘটনাগুলো আল-ফাতাতের মত সিরিয়ান জাতীয়তাবাদী সমিতিগুলোকে জাতীয় কংগ্রেস গঠনের দিকে ধাবিত করে। এই সমিতিগুলো ফয়সালের অধীনে একক স্বাধীন আরব রাজতন্ত্রের পক্ষে অবস্থান নেয়। কিং-ক্রেন কমিশন একীভূতকরণে উৎসাহ দেয়। ফরাসি কর্মকর্তারা অনেক প্রতিনিধিকে আসতে বাধা দিলেও সমগ্র আরব ভূখণ্ড, এমনকি ফিলিস্তিন ও লেবাননের প্রতিনিধিদের নিয়ে দ্রুত একটি নির্বাচন অনুষ্ঠিত হয়। ১৯১৯ সালের ৩ জুন সিরিয়ান কংগ্রেসের প্রথম আনুষ্ঠানিক অধিবেশন অনুষ্ঠিত হয় এবং আল-ফাতাত সদস্য হাশিম আল-আতাসসি এর প্রেসিডেন্ট নির্বাচিত হন।
১৯১৯ সালের ২৫ জুন কিং-ক্রেন কমিশন দামেস্কে পৌছালে “স্বাধীনতা নাহয় মৃত্যু” উল্লেখিত লিফলেট দেখতে পায়। ২ জুলাই সিরিয়ান কংগ্রেস ফয়সালকে বাদশাহ হিসেবে রেখে সম্পূর্ণ স্বাধীন সাংবিধানিক রাজতন্ত্রের পক্ষে একটি প্রস্তাব পাশ করে। এতে যুক্তরাষ্ট্রের সাহায্য প্রার্থনা ও ফরাসিদের দাবি প্রত্যাখ্যান করার কথাও বলা হয়। এই কংগ্রেসকে সিরিয়ার ইতিহাসের প্রথম সংসদ হিসেবে বিবেচনা করা হয় এবং আজকের দিনেও আরব বিশ্বে এর গুরুত্ব আছে। একক স্বাধীন রাষ্ট্রের দাবি বিশেষ করে ফিলিস্তিনের আরব জাতীয়তাবাদীদের কাছে গুরুত্বপূর্ণ।
ফয়সাল ব্রিটিশ বা আমেরিকানদের কাছ থেকে সাহায্য আশা করেছিলেন। বিশেষ করে সিরিয়া থেকে ব্রিটিশ সৈন্য প্রত্যাহার ও সিরিয়ার ব্রিটিশ সামরিক সরকার তুলে নেয়ার ব্যাপারে ইঙ্গ-ফরাসি চুক্তির পর তা বিলীন হয়ে যায়।
১৯২০ এর জানুয়ারিতে ফয়সালকে ফ্রান্সের সাথে চুক্তিতে বাধ্য করা হয়। এতে শর্ত ছিল যে যতদিন শুধুমাত্র ফরাসি সরকার উপদেষ্টা, পরামর্শদাতা ও প্রযুক্তিগত সরবরাহ করার সুযোগ পাবে ততদিন ফ্রান্স সিরিয়া রাষ্ট্রের অস্তিত্ব মেনে নেবে এবং এতে সৈন্য সমাবেশ করবে না। এধরনের সমঝোতা ফয়সালের তীব্র ফরাসি বিরোধী ও স্বাধীনচেতা সমর্থকরা সমর্থন করেনি। তারা ফয়সালকে চুক্তি থেকে ফিরে আসতে চাপ প্রয়োগ করে। ফলে ফয়সাল চুক্তি অমান্য করেন। এরপর ফরাসি সেনাবাহিনীর বিরুদ্ধে সশস্ত্র আক্রমণ শুরু হয় এবং সিরিয়ান কংগ্রেস ১৯২০ সালের মার্চে অধিবেশন আহ্বান করে ফয়সালকে সিরিয়ার বাদশাহ, হাশিম আল-আতাসসিকে প্রধানমন্ত্রী এবং ইউসুফ আল-আজমাকে যুদ্ধমন্ত্রী ও চীফ অব স্টাফ হিসেবে নিযুক্ত করে আনুষ্ঠানিকভাবে সিরিয়া আরব রাজতন্ত্রের প্রতিষ্ঠা ঘোষণা করে।
এই একতরফা কর্মকাণ্ড ব্রিটিশ ও ফরাসিরা প্রত্যাখ্যান করে। ১৯২০ সালের এপ্রিল মাসে মিত্রশক্তি মধ্যপ্রাচ্যে লীগ অব নেশনসের ম্যান্ডেটের বিষয়ে সিদ্ধান্ত নিতে সান রেমো সম্মেলন আহ্বান করে। ফয়সাল ও তার সমর্থকরা এই সম্মেলনকে প্রত্যাখ্যান করেন। কয়েক মাসের অব্যবস্থা ও ফরাসিদের প্রতি অঙ্গীকার পূর্ণ না হওয়ায় ফরাসি কমান্ডার হেনরি গোরাড ১৪ জুলাই ফয়সালকে আত্মসমর্পণ নাহয় যুদ্ধের জন্য সময়সীমা বেধে দেন।
অবলুপ্তি
thumb|right|180px|জেনারেল [[ইউসুফ আল-আজমা।]] thumb|right|150px|[[দামেস্ক জয়ের উপর একটি ফরাসি উদযাপন চিত্র।]]
ফ্রান্সের সাথে আসন্ন রক্তক্ষয়ী দীর্ঘমেয়াদী যুদ্ধের সম্ভাবনা দেখে বাদশাহ ফয়সাল আত্মসমর্পণ করেন। তবে প্রতিরক্ষা মন্ত্রী ইউসুফ আল-আজমা বাদশাহর আদেশ অমান্য করেন এবং সিরিয়ায় অগ্রসরমান ফরাসিদেরকে বাধা দেয়ার উদ্দেশ্যে ক্ষুদ্র সেনাদলের নেতৃত্ব নেন। এই বাহিনী মূলত ব্যক্তিগত অস্ত্রের উপর নির্ভরশীল ছিল। ফরাসিদের মত গোলন্দাজ বাহিনী তাদের ছিল না। মায়সালুনের যুদ্ধে সিরিয়ান বাহিনী ফরাসিদের কাছে দ্রুত পরাজিত হয়। জেনারেল আল-আজমা যুদ্ধে নিহত হন। ফরাসিরা ১৯২০ সালের ২৪ জুলাই দামেস্ক দখল করে নেয়। এরপর সিরিয়া ও লেবাননে ফরাসি ম্যান্ডেট কার্যকর হয়।
অবদান
ফরাসি সেনাবাহিনীর কাছে আত্মসমর্পণের পর ফয়সালকে সিরিয়া থেকে বহিষ্কার করা হয়। আগস্টে তিনি বসবাসের জন্য যুক্তরাজ্য চলে যান। ১৯২১ সালের আগস্টে ব্রিটিশ ম্যান্ডেটের অধীনে ইরাকের বাদশাহ হওয়ার জন্য তাকে প্রস্তাব দেয়া হয়।
দামেস্ক দখলের একদিন পর ১৯২০ সালের ২৫ জুলাই আলাউদ্দিন আল-দারুবির অধীনে ফ্রান্স সমর্থিত একটি সরকার স্থাপিত হয়। ১ সেপ্টেম্বর জেনাএল গোরাড সিরিয়াকে সহজে নিয়ন্ত্রণের উদ্দেশ্যে ম্যান্ডেটপ্রাপ্ত এলাকাগুলোকে কয়েকটি ক্ষুদ্র অংশে ভাগ করেন।
এই রাজতন্ত্র স্বল্পকালীন ও বিক্ষোভপূর্ণ হওয়া সত্ত্বেও পরবর্তী আরব স্বাধীনতা আন্দোলনগুলোতে গুরুত্বপূর্ণ অনুপ্রেরণা সৃষ্টি করে। সিরিয়ার এই পতন ইউরোপীয় শক্তিগুলোর প্রতি গভীর অবিশ্বাস সৃষ্টি করে। তাদেরকে মিথ্যাবাদী ও শোষক হিসেবে দেখা হয়।
চেরি
চেরি হল "প্রুনাস" গণের অন্তর্ভুক্ত এক প্রকার ফল ৷ বাণিজ্যিকভাবে যে চেরির জাত চাষ করা হয় তা মূলত Prunus avium(প্রুনাস অভিয়াম) ৷ ৷ বুনো চেরি ফসলি মাঠে চাষের অযোগ্য ৷ যদিও ব্রিটিশ দীপপুঞ্জতে Prunus avium কে  বুনো চেরি বলা হয়  ৷
উদ্ভিদবিজ্ঞানে চেরি
চেরির অনেক জাত "কেরাসাস(Cerasus)" উপপ্রজাতি র অন্তর্ভুক্ত ৷ এই উপপ্রজাতি উত্তর গোলার্ধের দেশগুলোতে অভিযোজিত ৷ তাছাড়াও দুটি প্রজাতি আমেরিকাতে, তিনটি প্রজাতি ইউরোপের দেশগুলোতে এবং বাকিগুলো এশিয়ার জন্য অভিযোজিত ৷ চেরি অপর একটি উপপ্রজাতি হল প্যডাস(Padus) ৷ ৷ prunus avium প্রজাতির চেরি মিষ্টি চেরি বা (বুনো চেরি) নামে পরিচিত যা মানুষ খেয়ে থাকে ৷ আবার Prunus cerasus প্রজাতির চেরি টক চেরি নামে পরিচিত ৷
চেরির চাষ
চেরির চাষযোগ্য জাতের মধ্যে prunus avium এবং prunus cerasus অন্যতম ৷ p.cerasus জাতের চেরির স্বাদ টক ৷ তাই এটি রান্নার কাজে ব্যবহৃত হয় ৷ এই দুটি জাতেরই উৎপত্তি ইউরোপ এবং পশ্চিম এশিয়াতে ৷ এদের ক্রস পলিনেশন ঘটে না ৷ সেচকাজ, স্প্রে, অতিবৃষ্টির প্রভাব,  শিলাবৃষ্টির প্রভাব চেরি উৎপাদন কমিয়ে দিয়েছে ৷ এজন্য চেরির ক্রয়মূল্য অন্য ফলের চেয়ে  বেশি ৷ তাছাড়া সারা বিশ্বে চেরির চাহিদা বেশি ৷ ৷ চেরি গাছের ও ফলের ক্ষতি থেকে রক্ষা করতে ফলকে হাত দ্বারা তোলা হয় ৷
পুষ্টিগুণ
চেরির পুষ্টিগুণ অনেক ৷ এজন্য অনেকে খাদ্যতালিকায় অন্তর্ভুক্ত রাখেন ৷
বহিঃসংযোগ
Cherry
আতিফ
আতিফ (সমার্থক উচ্চারণ: আতেফ; আরবি: عاطف; তুর্কি: Atıf ) হচ্ছে পুরুষদের জন্য ব্যবহৃত একটি আরবীয় নাম, যা সাধারনত মুসলমানরা করে থাকে। এই নামের অর্থ হচ্ছে "দয়ালু"।
কালীঘাট ইউনিয়ন
কালীঘাট ইউনিয়ন বাংলাদেশের সিলেট বিভাগের মৌলভীবাজার জেলার শ্রীমঙ্গল উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
রাওয়ালসার
রাওয়ালসার (Rawalsar) ভারতের হিমাচল প্রদেশ রাজ্যের মান্ডি জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে রাওয়ালসার শহরের জনসংখ্যা হল ১৩৬৯ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭৬%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে রাওয়ালসার এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
প্লেইডেস
প্লেইডেস, দ্য সেভেন সিস্টার্স বা মেসিয়ার ৪৫(বাংলায় কৃত্তিকা নক্ষত্রপুঞ্জ) নামে পরিচিত একটি মধ্যবয়সী নক্ষত্র ও মুক্ত তারকা স্তবক, যা গরম বি-টাইপ তারকা ধারণ করে এবং বৃষ রাশির উত্তর-পশ্চিমে অবস্থিত। এটি পৃথিবী থেকে প্রায় ৪৪৪ আলোকবর্ষ দূরত্বে অবস্থিত এবং এটি পৃথিবীর নিকটতম তারকাগুচ্ছের মধ্যে একটি। এটি পৃথিবীর নিকটতম মেসিয়ার বস্তু এবং রাতের আকাশে খালি চোখে দেখা সবচেয়ে সুস্পষ্ট স্তবক।
এই স্তবকটি গত প্রায় ১০০ মিলিয়ন বছরের মধ্যে গঠিত এবং তারকাদের ওবি দল দ্বারা প্রভাবিত। উজ্জ্বল নক্ষত্রের চারপাশের প্রতিফলন নীহারিকাকে একসময় তাদের গঠনের উপাদান থেকে অবশিষ্ট বলে মনে করা হয়। কিন্তু এখন তারা আন্তঃনাক্ষত্রিক মাধ্যমের একটি সম্পর্কহীন ধূলিকণা হিসাবে বিবেচিত হয় যার মধ্য দিয়ে তারা বর্তমানে যাচ্ছে। এ ধূলিকণার মেঘ ক্লাস্টারের নক্ষত্রের তুলনায় প্রায় সেকেন্ডে ১৮ কিলোমিটার গতিতে চলে বলে অনুমান করা হয়।
পূর্ব উপকূল রেল
পূর্ব উপকূল রেল বা পূর্ব তট রেল হল ভারতীয় রেলের ১৮টি রেল অঞ্চল বা জোনের একটি। ১ এপ্রিল ২০০৩-এ এই রেল অঞ্চলটি স্থাপিত হয়।
পূর্ব উপকূল রেলের তিনটি বিভাগ হল: খুরদা রোড রেল বিভাগ, সম্বলপুর রেল বিভাগ ও বিশাখাপত্তনম রেল বিভাগ।
ইতিহাস
বর্তমান পূর্ব উপকূল রেল অঞ্চলটি ১৮৮৮ সালের ১ নভেম্বর চালু হওয়া পূর্বতন ইস্ট কোস্ট রেলওয়ের একটি সংক্ষেপিত রূপ। ১৯৫৫ সালের ১ অগস্ট অবিভক্ত পূর্বাঞ্চল থেকে বেঙ্গল-নাগপুর রেলওয়েকে পৃথক করে নিয়ে প্রতিষ্ঠিত হয় দক্ষিণ পূর্ব রেল। এই সময় দক্ষিণ পূর্ব রেল ছয়টি বিভাগে বিভক্ত ছিল: নাগপুর, বিলাসপুর, চক্রধরপুর, খড়গপুর, আদ্রা এবং খুরদা রোড। ১৯৬২ সালের অক্টোবরে ওয়ালটেয়ার বিভাগটি এই অঞ্চলের এক্তিয়ারভুক্ত হয়।
১৯৯৬ সালের ৮ অগস্ট প্রাক্তন প্রধানমন্ত্রী এইচ. ডি. দেবেগৌড়া কর্তৃক যে সাতটি নতুন রেল অঞ্চল উদ্বোধন করেন তার মধ্যে অন্যতম পূর্ব উপকূলীয় রেল। প্রথমে শুধুমাত্র খুরদা রোড বিভাগটিই এই রেলের সঙ্গে যুক্ত করা হয়। ২০০৩ সালের ১ এপ্রিল এই রেল অঞ্চলটি সম্পূর্ণরূপে কার্যকর হয়। প্রকৃতপক্ষে, দক্ষিণ পূর্ব রেলের খুরদা রোড, সম্বলপুর ও ওয়ালটেয়ার বিভাগ তিনটি নিয়েই গঠিত হয় পূর্ব উপকূলীয় রেল।
বৈশিষ্ট্য
৪,৬০০ কিলোমিটার রেল ট্র্যাক ও ৪২,৫১২ রুট কিলোমিটার দীর্ঘ পূর্ব উপকূলীয় রেলের কর্মীসংখ্যা প্রায় ৪৪,০০০। ২,২০০ কিলোমিটার পথ বিদ্যুদায়িত। এই রেল অঞ্চলে ১৮৪টি রেল স্টেশন আছে।
বি এম ফয়েজুর রহমান
প্রারম্ভিক জীবন
বি এম ফয়েজুর রহমান চট্টগ্রাম জেলার সাতকানিয়া উপজেলার কাঞ্চনা ইউনিয়নে ১৯৩০ সালে জন্মগ্রহণ করেন। তিনি ছিলেন প্রভাবশালী মুসলিম লীগ পরিবারের সন্তান। তৎকালীন চট্টগ্রাম মেডিকেল স্কুল থেকে এল এম এফ ডিগ্রী নিয়ে তিনি ডাক্তারি পাশ করেন। চট্টগ্রাম জেনারেল হাসপাতালটি তখন চট্টগ্রাম মেডিকেল স্কুল নামে ছিল।
রাজনৈতিক জীবন
বি এম ফয়েজুর রহমান চট্টগ্রাম জেলার একজন মুক্তিযোদ্ধা ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। বঙ্গবন্ধুর ঘনিষ্ঠ সহচর এম এ আজিজের পরামর্শক্রমে মুসলিম লীগ পরিবারের সন্তান ডাঃ ফয়েজকে সাতকানিয়া (আংশিক) ও পটিয়া(আংশিক) চট্টগ্রাম-১৩ বর্তমান চন্দনাইশ নির্বাচনী এলাকা থেকে ১৯৭০ এর নির্বাচনে আওয়ামী লীগ থেকে এম পি এ পদে মনােনয়ন দেয়া হয়। ১৯৭০ সালের ১৭ ডিসেম্বর অনুষ্ঠিত প্রাদেশিক পরিষদের নির্বাচনে বাংলাদেশ আওয়ামী লীগের হয়ে নির্বাচন করেন এবং তৎকালীন পি-ই-২৯৩ তথা চট্টগ্রাম-১৩ (সাতকানিয়া ও পটিয়ার অংশ) এর হয়ে প্রাদেশিক পরিষদের এম.পি.এ নির্বাচিত হন। এছাড়াও ১৯৭৩ সালের প্রথম জাতীয় সংসদ নির্বাচনে তিনি চট্টগ্রাম-১৩ আসন থেকে সংসদ সদস্য নির্বাচিত হয়েছিলেন। তিনি বাংলাদেশ আওয়ামী লীগের দক্ষিণ চট্টগ্রাম জেলা শাখার সহসভাপতি হিসাবে দায়িত্ব পালন করেছেন। এছাড়াও তিনি ১৯৬৮-১৯৬৯ পর্যন্ত কাঞ্চনা ইউনিয়নের চেয়ারম্যান হিসেবে দায়িত্ব পালন করেন।
মৃত্যু
তিনি ২০১২ সালের ৩০ অক্টোবর মৃত্যুবরণ করেন।
আবু নাসের জাফর উল্লাহ
আবু নাসের জাফর উল্লাহ একজন বাংলাদেশী অধ্যাপক। তিনি সিলেটে অবস্থিত বেসরকারি বিশ্ববিদ্যালয়, আরটিএম আল-কবির টেকনিক্যাল ইউনিভার্সিটির দ্বিতীয় উপাচার্য। এই পদে নিয়োগ লাভের আগে তিনি ড্যাফোডিল ইন্টারন্যাশনাল ইউনিভার্সিটির পাবলিক হেলথ অনুষদের ডিন হিসেবে দায়িত্ব পালন করেন।
শিক্ষাজীবন
জাফর উল্লাহ সিলেট এম.এ.জি. ওসমানী মেডিকেল কলেজ থেকে এমবিবিএস ডিগ্রি লাভ করেন। তিনি যুক্তরাজ্যের লিডস বিশ্ববিদ্যালয় থেকে এমপিএইচ ইন্টারন্যাশনাল ও পিএইচডি ডিগ্রি অর্জন করেন। তিনি একই বিশ্ববিদ্যালয় থেকে পোস্ট ডক্টরাল গবেষণা সম্পন্ন করেন। এছাড়া পৃথিবীর বিভিন্ন দেশ থেকে তিনি একাধিক পোস্ট গ্রাজুয়েট সার্টিফিকেট ও পোস্ট গ্রাজুয়েট ট্রেনিং গ্রহণ করেছেন।
কর্মজীবন
আবু নাসের জাফর উল্লাহ জাতিসংঘ, দাতা সংস্থা, আন্তর্জাতিক গবেষণা প্রতিষ্ঠান ও বেসরকারি সংস্থাসহ দেশ-বিদেশের বিভিন্ন প্রতিষ্ঠানে কর্মরত ছিলেন। তিনি ড্যাফোডিল ইন্টারন্যাশনাল ইউনিভার্সিটিতেও অধ্যাপনা করেছেন। তিনি বিশ্ববিদ্যালয়টির পাবলিক হেলথ অনুষদের ডিন হিসেবে দায়িত্ব পালন করেন।
২০২৩ খ্রিষ্টাব্দের জানুয়ারি মাসে তিনি সিলেটের আরটিএম আল-কবির টেকনিক্যাল ইউনিভার্সিটির দ্বিতীয় উপাচার্য হিসেবে যোগদান করেন।
ফক্স নিউজ
ফক্স নিউজ চ্যানেল (Fox News Channel) এছাড়াও ফক্স নিউজ নামে পরিচিত, হল একটি আমেরিকান মৌলিক ক্যাবল এবং স্যাটেলাইট সংবাদ টেলিভিশন চ্যানেল। ফক্স ইন্টারটেইনমেন্ট গ্রুপের নিজস্ব চ্যানেল হচ্ছে ফক্স নিউজ এবং এর অঙ্গপ্রতিষ্ঠান টুয়েন্টি-ফার্ষ্ট সেঞ্চুরি ফক্স বহুজাতিক গণমাধ্যম কর্পোরেশন। ফেব্রুয়ারি ২০১৫ সাল হিসাবে, প্রায় ৯৪,৭০০,০০ আমেরিকান পরিবারে ফক্স নিউজ চ্যানেল সংযোগ হয় (৮১.৪% ক্যাবল, স্যাটেলাইট ও টেলকো গ্রাহক )। চ্যানেলটি আমেরিকার ১২১১ এভিনিউ, নিউ ইয়র্ক সিটি, নিউ ইয়র্কের স্টুডিও থেকে প্রাথমিকভাবে অনুষ্ঠান সম্প্রচার হয়।
অস্ট্রেলীয় আমেরিকান মিডিয়া মোগল 'রুপার্ট মারডক' দ্বারা এই চ্যানেল নির্মিত হয়েছিল। ১৯৯৬ সালের অক্টোবর মাসের ৭ তারিখে, ১৭ মিলিয়ন ক্যাবল গ্রাহকদের জন্য ফক্স নিউজ চ্যানেল চালু করা হয়। ১৯৯৬ সাল থেকে ২০০০ সালের মধ্যে ফক্স নিউজ চ্যানেলের গ্রাহকের সংখ্যা ক্রমাগত বৃদ্ধি পেতে থাকে এবং পরবর্তীতে চ্যানেলটি মার্কিন যুক্তরাষ্ট্রের একটি প্রভাবশালী ক্যাবল নিউজ নেটওয়ার্ক হিসেবে পরিণত হয়। রুপার্ট মারডক বর্তমান চেয়ারম্যান ও ফক্স নিউজের ভারপ্রাপ্ত প্রধান নির্বাহী কর্মকর্তা।
কম্বোডিয়ার পর্যটন
কম্বোডিয়ার পর্যটন শিল্প কম্বোডিয়ার অর্থনীতিতে সবথেকে গুরুত্বপূর্ণ একটি সেক্টর। ২০১৩ সালে, বিগত বছরের তুলনায় পর্যটক আগমন ১৭.৫ শতাংশ বৃদ্ধি পায়, এর সাথে ব্যবসায়িক দর্শনার্থীর সংখ্যা ৪৭ শতাংশ বৃদ্ধি পায়।
কম্বোডিয়ায় আন্তর্জাতিকভাবে আগত দর্শনার্থীদের ক্রম তালিকা
* আসিয়ান দেশসমূহে
আন্তর্জাতিক বিপণন স্লোগান
কম্বোডিয়াকে আন্তর্জাতিকভাবে ছড়িয়ে দিতে তার প্রধান বিপণন স্লোগান হচ্ছে "বিস্ময়য়ের রাজ্যের উষ্ণতা পান"
ইয়াকুব বুয়াশ্চেকভোসস্কি
আন্তর্জাতিক ক্যারিয়ার
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পান।
প্রশান্ত কর্মকার
প্রশান্ত কর্মকার (জন্ম ডিসেম্বর ৮, ১৯৮০, কলকাতা, পশ্চিমবঙ্গ) একজন ভারতীয় অর্জুন পুরস্কার প্রাপক প্যারা সাঁতারু যিনি প্রথম ভারতীয় প্যারালিম্পিয়ান। অর্জুন পুরস্কার ছাড়াও তিনি ভীম পুরস্কার প্রাপক, কলকাতা শ্রী পুরস্কার প্রাপক, মেজর ধ্যান চাঁদ পুরস্কার প্রাপক, রাজ্য রোল মডেল পুরস্কার প্রাপক, সুপার আইডল পুরস্কার প্রাপক, ইতিবাচক স্বাস্থ্য হিরো পুরস্কার প্রাপক এবং লিমকা বুক অফ রেকর্ডস-এ রেকর্ডের অধিকারী। তিনি হলেন প্রথম ভারতীয় প্যারা সাঁতারু যিনি আর্জেন্টিনায় ওয়ার্ল্ড সুইমিং চ্যাম্পিয়নশিপে ভারতের প্রতিনিধিত্ব করেন এবং ব্রোঞ্জ পদক জয় করেন। তিনি বাটারফ্লাই, ব্রেস্টস্ট্রোক এবং ব্যাকস্ট্রোকের এশিয়ান রেকর্ডধারী। এছাড়াও তিনি ১৬ বছর ধরে জাতীয় চ্যাম্পিয়ন ছিলেন।
প্রাথমিক ও ব্যক্তিগত জীবন
সাত বছর বয়সে এক পথ দুর্ঘটনায় তিনি ডান হাত হারান। ছোট বয়সে সাঁতার এর থেকে তার কাছে বেশি প্রিয় ছিল ফুটবল কিন্তু তার গ্রামে বন্ধুদের মধ্যে তিনি ছিলেন চ্যাম্পিয়ন সাঁতারু। একদিন কেউ তাকে একটি স্থানীয় 'ভিন্নভাবে সক্ষম' দের জন্যে আয়োজিত সাঁতার প্রতিযোগিতায় যোগদান করার জন্যে বলেন এবং সেই প্রতিযোগিতায় তিনি দ্বিতীয় স্থান অধিকার করেন। এর পরেই শুরু হয় তার সাঁতার এর যাত্রা। কলেজে পড়ার সময় তিনি হরিয়ানা প্যারালিম্পিক সাঁতার দলে যোগদান করেন। ।
কর্মজীবন
==পদক তালিকা ও অর্জন ==
অর্থাভাব এবং অন্য কারণে তিনি ২০১২ লন্ডন প্যারালিম্পিক্সে অংশ গ্রহণ করতে পারেননি (০.২৪ মাইক্রো সেকেন্ডের মার্জিন দ্বারা অলিম্পিকের জন্য যোগ্যতা অর্জন করতে পারেননি তিনি)। এবং জায়গা ছেড়ে দেন তরুণ শরত গায়কোয়াডএর জন্যে এর পরে তিনি 'ডিপ্রেশনে' আক্রান্ত হন, এবং অতিরিক্ত ট্রেনিং করার সময় আঘাত লাগে তার। কিছুদিনের জন্যে সাঁতার বন্ধ রাখতে হয় তাকে; জিমে নিয়মিত সাইকেল অভ্যাস করতে থাকেন তিনি। এর পরে ভরতের প্রতিনিধি হয়ে 'এশিয়ান প্যারা সাইকেল চ্যাম্পিয়নশিপ'-এ অংশ নিয়ে স্বর্ণ পদক জয় করেন তিনি। এছাড়াও তিনি ভারতীয় জাতীয় দলের ভলিবল খেলোয়াড় ছিলেন। টেবিল টেনিসে জাতীয় প্যারালিম্পিক চ্যাম্পিয়ন ছিলেন তিনি।
তিনি ভারতে খেলাধুলা উৎকৃষ্টতা উন্নীত করার লক্ষ্যে একটি অলাভজনক ক্রীড়া সংস্থা,গোস্পোর্টস ফাউন্ডেশন দ্বারা সমর্থিত ।
বিতর্ক
জয়পুরের ন্যাশনাল চ্যাম্পিয়নশিপে মহিলা প্রতিযোগীদের ভিডিও রেকর্ডিংয়ের অভিযোগে ভারতের প্যারলম্পিক কমিটি (পিসিআই) কর্তৃক তিন বছরের জন্য প্রশান্ত কর্মকারকে নির্বাসিত করা হয় ২০১৮ সালে এবং প্রশান্ত কর্মকার এই বেআইনি স্থগিতাদেশকে দিল্লি হাইকোর্টে চ্যালেঞ্জ করেছেন |
ধানকাঠি ইউনিয়ন
ধানকাঠি ইউনিয়ন বাংলাদেশের ঢাকা বিভাগের শরীয়তপুর জেলার ডামুড্যা উপজেলার একটি ইউনিয়ন।
অবস্থান ও সীমানা
ডামুড্যা উপজেলা থেকে দূরত্ব- ১০ কি: মি:।
গ্রাম সমূহ
গ্রামের সংখ্যা: ২৫ টিঃ চরপাতালিয়া, মামুদপট্রি, বাহেরচর, তারাকান্দি, উত্তর আকালবরিশ, চরহানিফা, দশমনতারা, পূর্বকান্দি, স্নানঘাটা, জায়গীর, মোল্যাকান্দি, বিশ্বাসকান্দি, বাড়ৈকান্দি, বালাকান্দি, ভাদুরীকান্দি, কাজীকান্দি, মডেরকান্দি, বালিয়াকান্দি, চরধানকাটি, হাওলাদারকান্দি, তালুকেরকান্দি, ডগারপাড়, হাওলাদারকান্দি, ধানকাটি, পৈতকাটি, বৈদ্য কান্দি,ঘরামী কান্দি।
শিক্ষা
শিক্ষারহার– ৩৪.৩৬ %
দর্শনীয় স্থান
১।ঐতিহ্যবাহী মডেরহাট বালুর মাঠ ও দিঘী ২।ডগারপাড় মৎস্য খামার ৩।বাহেরচর মাদ্রাসা মসজিদ ৪।গরিবের হাতিরঝিল পাতালিয়া ৫।জোড়া ব্রিজ ৬।রশিদ বেপারির আমের বাগান(বালিয়া কান্দি) ৭।গিরিংগি মার্কেট (মোল্লা কান্দি) ৮।আকন বাড়ির পান্না(বালিয়া কান্দি) ৯।নতুন বাজার (উত্তর আকাল বরিশ)।
জনপ্রতিনিধি
বর্তমান চেয়ারম্যান: জনাব গোলাম মাওলা রতন মেম্বারদের তালিকা ১নং ওয়াডঃ জনাব আব্দুল হালিম খাঁন ২নং ওয়াডঃ জনাব আলী আজগর কাজী ৩নং ওয়াডঃ জনাব দাদন হাওলাদার ৪নং ওয়াডঃ জনাব সেলিম বেপারী ৫নং ওয়াডঃ জনাব আলী আহমদ ৬নং ওয়াডঃ জনাব আক্কাস হাওলাদার ৭নং ওয়াডঃ আবু বকর মৃধা ৮নং ওয়াডঃ জনাব জালাল উদ্দিন ৯নং ওয়াডঃ আলমগীর হোসেন সংরক্ষিত মহিলা সদস্যঃ মোসাঃ নূরজাহান বেগম ১,২,৩, নং ওয়ার্ড। মোসাঃ মমতাজ বেগম ৪,৫,৬, নং ওয়ার্ড। মোসাঃ আম্বিয়া বেগম ৭,৮,৯, নং ওয়ার্ড।
নিম্ন হিমালয় পর্বতশ্রেণী
মহাভারত পর্বতশ্রেণী- যাকে নিম্ন হিমালয় বা "হিমাচল" বলা হয় - এটি একটি পূর্ব-পশ্চিম পর্বতশ্রেণী যার উচ্চতা ৩,৭০০ থেকে ৪,৫০০ মিটার (১২,০০০ থেকে ১৪,৫০০ ফুট)। পর্বতচূড়া সহ, পাকিস্তানের সিন্ধু নদী থেকে উচ্চ হিমালয় পর্বতমালার সমান্তরালে উত্তর ভারত, নেপাল, সিকিম এবং ভুটান জুড়ে বিস্তৃত, কিন্তু ব্রহ্মপুত্র নদের কাছাকাছি ভুটানের পূর্ব ভাগে দু'টি পর্বতশ্রেণী মধ্যে পার্থক্য করা কঠিন হয়ে পড়ে। মহাভারত পর্বতশ্রেণীটি দক্ষিণে নিম্ন শিবালিক বা চুরিয়া পর্বতশ্রেণীরও সমান্তরালে রয়েছে। পীর পাঞ্জাল নিম্ন হিমালয়ের বৃহত্তম পর্বত।
'মেইন বাউন্ডারি থ্রাস্ট' নামক একটি বড় ভূ-চ্যুতির কারণে মহাভারত পর্বতশ্রেণীর দক্ষিণ ঢাল খুব খাঁড়া এবং প্রায় জনহীন। পর্বতচূড়ায় এবং উত্তরাঞ্চলের ঢালে ঢাল আস্তে আস্তে উচু চারণভূমি এবং ছাদযুক্ত ক্ষেত্রগুলিকে সমর্থন করতে পারে। নেপালের ঘনবসতিযুক্ত মধ্য পাহাড়গুলি পর্বতচূড়া বরাবর শুরু হয়ে নিম্ন উপত্যকা ও অন্যান্য "পাহাড়ের" মধ্য দিয়ে উত্তর পর্যন্ত প্রসারিত হয়।
মহাভারত পর্বতশ্রেণী এবং উত্তর পাহাড়ের মধ্যভাগে পাওয়া বেশিরভাগ নৃগোষ্ঠী হিসাবে নেবার, মাগার, গুরুং, তামাং, রাই এবং লিম্বু সহ তিব্বত-বর্মণ সম্পর্ক রয়েছে, তবে সর্বাধিক জনবহুল নৃগোষ্ঠী ইন্দো-ইউরোপীয় হিন্দুরা প্রধানত পাহাড়ি নামে পরিচিত। এদের মধ্যে উচ্চ বর্ণীয় ব্রাহ্মণ এবং ক্ষত্রিয় বা ছত্রি রয়েছে। এসকর্টমেন্টের দক্ষিণে নিম্ন অঞ্চলটি ঐতিহাসিকভাবে ম্যালেরিয়াল এবং সম্ভবত বিবর্তিত অনাক্রম্যতা সহ আদিবাসী লোকেরা বাস করে, বিশেষত থারু এবং মৈথিলির লোকেরা।
নিনা ফিশম্যান
থাম্ব|নিনা ফিশম্যান নিনা ফিশম্যান (২৬ মে ১৯৪৬– ৫ ডিসেম্বর ২০০৯) ছিলেন মার্কিন বংশোদ্ভূত একজন ইংরেজ নারী যিনি শ্রম আন্দোলনের ইতিহাসবেত্তা এবং রাজনৈতিক কর্মী ছিলেন।
প্রারম্ভিক জীবন
ফিশম্যান সান ফ্রান্সিসকোতে জন্মগ্রহণ করেছিলেন। তার বাবা লেসলি ফিশম্যান বার্কলের ক্যালিফোর্নিয়া বিশ্ববিদ্যালয়ের অর্থনীতিবিদ ছিলেন এবং মার্কিন যুক্তরাষ্ট্রের কমিউনিস্ট পার্টির সদস্য ছিলেন। ১৯৪০এর দশকের শেষের দিকে বিশ্ববিদ্যালয় থেকে তাকে বের করে দেওয়া হলে লেসলি ফিশম্যান প্রথমে আইডাহো স্টেট কলেজ এবং তারপর কলোরাডো বোল্ডার বিশ্ববিদ্যালয়ে চলে গিয়েছিলেন।
ফিশম্যান বোল্ডারের জুনিয়র হাই স্কুল এবং উচ্চ বিদ্যালয়ে পড়াশোনা করেছিলেন, যদিও তিনি ১৯৬২ সালে ব্রিটেনে থাকতেন যখন তার বাবা ক্যামব্রিজ বিশ্ববিদ্যালয়ের ফেলো ছিলেন।
১৯৭০-এর দশকে তিনি ব্রিটিশ এবং আইরিশ কমিউনিস্ট সংস্থার সদস্য ছিলেন, যেখানে তিনি প্রায়শই নিনা স্টিড নামে লেখালেখি করতেন।
কর্মজীবন
নিনা ফিশম্যান হ্যারো কলেজ অফ হাইয়ার এডুকেশনে শিক্ষকতার চাকুরি পেয়েছিলেন, যা ১৯৯০ সালে পলিটেকনিক অফ সেন্ট্রাল লন্ডনের সাথে একীভূত হয়েছিল। পলিটেকনিকটি ১৯৯২ সালে ওয়েস্টমিনস্টার বিশ্ববিদ্যালয়তে পরিণত হয়। তিনি ২০০৪ সালে শিল্প ও শ্রম ইতিহাসের অধ্যাপক হিসাবে দায়িত্ব পালন করে ২০০৭ সালে অবসর গ্রহণের আগ পর্যন্ত সেখানে শিক্ষকতা করেছিলেন। অবসর গ্রহণের পরে তিনি সোয়ানসি চলে গেলেন এবং সোয়ানসি বিশ্ববিদ্যালয়ের সম্মানসূচক গবেষণা অধ্যাপক হয়েছিলেন। নব্বইয়ের দশকে ফিশম্যান কমন ভয়েসের অন্যতম শীর্ষস্থানীয় সদস্য ছিলেন।
মৃত্যু ও উত্তরাধিকার
নিনা ফিশম্যান তার জীবনের শেষ দশকটি ১৯৪৬ থেকে ১৯৫৯ সাল পর্যন্ত ন্যাশনাল ইউনিয়ন অফ মাইনওয়ার্কার্সের সাধারণ সম্পাদক আর্থার হর্নারের জীবনী নিয়ে গবেষণা করে কাটিয়েছিলেন। তিনি ৬৩ বছর বয়সে ক্যান্সারে মৃত্যুবরণ করেছিলেন।
আবরণী কলা
আবরণী কলা (Epithelial Tissue) হল {[প্রাণী টিস্যুর]} চার ধরনের মৌলিক টিস্যুর একটি এবং সেই সাথে যোজক কলা, পেশী কলা এবং স্নায়বিক কলার অংশ। আবরণী  কলাগুলি সারা শরীর জুড়ে অঙ্গ এবং রক্তনালীর বাহিরের দিকে এবং সেইসাথে ভেতরের দিকের অঙ্গগুলির গহব্বরের ভেতরের দিকে আবরণী বা আচ্ছাদন হিসাবে কাজ করে। উদাহরণস্বরূপ এপিডার্মিস, ত্বকের বাইরেরতম স্তর।
আবরণী কোষের তিনটি প্রধান অংশ রয়েছে। সেগুলো হলো শল্কাকার, স্তম্ভাকার এবং ঘনকাকার। এগুলি কোষের একক স্তরে সাধারণ আবরণ হিসাবে কাজ করে। কিছু কলাতে নিউক্লিয়াস থাকার কারণে স্তম্ভাকার কোষের একটি স্তর স্তরীভূত হতে পারে। এই ধরনের কলাকে ছদ্ম-স্তরীভূত বলা হয়। এই কোষগুলোর সমস্ত গ্রন্থি আবরণী কোষ দ্বারা গঠিত। আবরণী কোষগুলির কাজ হলো স্রাব, শোষণ, সুরক্ষা, আন্তঃকোষীয় পরিবহন এবং সংবেদন। এই আবরণী কলায় ধাত্রের তুলনায় কোশের প্রাধান্য বেশি থাকায় একে *কোশপ্রধান কলা* বলা হয়।
আবরণী স্তরগুলিতে কোন রক্তনালী থাকে না। তাই তাদের অবশ্যই ভিত্তি ঝিল্লির মাধ্যমে অন্তর্নিহিত সংযোজক কলা থেকে পদার্থের বিস্তারের মাধ্যমে পুষ্টি গ্রহণ করতে হয়। কোষ জংশনগুলি আবরণী কলাগুলিতে ভালভাবে যুক্ত থাকে।
উৎপত্তি
এপিথেলিয়াম (Epithelium) শব্দটি গ্রিক শব্দ epi অর্থাৎ upon এবং thelio অর্থাৎ grows থেকে সৃষ্টি হয়েছে। ডাচ অ্যানাটমিস্ট রুইশ প্রথম এই কলা পর্যবেক্ষণ করেন।
শ্রেণীবিন্যাস
স্তর সংখ্যার ভিত্তিতে আবরণী কলা তিন প্রকার
মলাশয়
মলাশয় (Rectum) হল পরিপাকতন্ত্রের বৃহদন্ত্র পরবর্তী অংশ, যা শেষ অংশ পায়ু ছিদ্রে শেষ হয়। একজন প্রাপ্তবয়স্ক পুরুষ মানুষের মলাশয়ের দৈর্ঘ্য 12 cm। বৃহদন্ত্রের সিগময়েড কোলন শেষে এটির সূচনা ঘটে। মেরুদন্ডের ভিত্তিতে তৃতীয় স্যাক্রামে এটি অবস্থিত।
মানবদেহে মলাশয়ের পর পায়ু পথ দেখা যায় যার দৈর্ঘ্য 4 cm।
নামকরণ
ল্যাটিন শব্দ rectum intestinum থেকে এর উৎপত্তি, যার অর্থ সোজা অন্ত্র।
গঠন
মলাশয় হল পরিপাকতন্ত্রের বৃহদন্ত্র পরবর্তী অংশ, যা শেষ অংশ পায়ু ছিদ্রে শেষ হয়। একজন প্রাপ্তবয়স্ক পুরুষ মানুষের মলাশয়ের দৈর্ঘ্য 12 cm। বৃহদন্ত্রের সিগময়েড কোলন শেষে এটির সূচনা ঘটে। মেরুদন্ডের ভিত্তিতে তৃতীয় স্যাক্রামে এটি অবস্থিত।
আণুবীক্ষণিক দিক থেকে মলাশয় পরিপাক নালীর অন্যান্য অংশের মতোই অভিন্ন। পায়ুর সাথে সংযোগ স্থলে স্তরীভূত আঁইশাকার আবরণী কলা দেখা যায়।
ব্রেই ওয়্যাট
প্রারম্ভিক জীবন
রোটুন্ডা হেরমান্ডো হাই স্কুলে পড়াশোনা করেছেন, ২০০৫ সালে সেখানে সে এ অপেশাদার কুস্তি চ্যাম্পিয়নশীপ জয় লাভ করেন।  ২০০৫ সালে তিনি হাই স্কুল থেকে স্নাতক লাভ করেন। তিনি ফুটবলে ডিফেনসিভ ট্যাকল এবং গার্ড হিসেবে খেলতেন। দুইটি সিজনের জন্য রোটুন্ডা কলেজ অব দ্য সিকুইয়াস এর হয়ে খেলেছেন। তিনি দ্বিতীয় বর্ষের আক্রমাণত্মক রক্ষক হিসেবে দ্বিতীয়-দল অল-আমেরিকান সম্মান অর্জন করেছেন। তিনি টোরি বিশ্ববিদ্যালয় থেকে ফুটবলে বৃত্তি লাভ করেছেন, সেখানে তিনি দুই বছরের জন্য কলেজিয়েট ফুটবল খেলেছেন তিনি কুস্তিগির হবে বলে সিদ্ধান্ত নেওয়ার পর টোরি ত্যাগ করেন।
ফ্লোরিডা রেসলিং চ্যাম্পিয়নশীপ/ডাব্লিউডাব্লিউই (২০০৯–২০১০)
২০০৯ সালের এপ্রিল মাসে রোটুন্ডার অ্যালেক্স রোটুন্ডো নাম ব্যবহার করে জয়ের সাথে তার ফ্লোরিডা চ্যাম্পিয়নশীপ রেসলিং (FCW) এ অভিষেক হয়।পরে তিনি তার নাম পরিবর্তন করে ডুক রোটুন্ডো রাখেন। ২০০৯ সালের জুন মাসে, রোটুন্ডা তার ছোট ভাই, বো এর সাথে দল গঠন করেন। জুলাই ২৩ এর এফসিডাব্লিউ টেলিভিশন ট্যাপিং এ, ফ্লোরিডা ট্যাগ টিম চ্যাম্পিয়নশীপ এর এক নম্বর প্রতিদ্বন্দী হওয়ার জন্য দ্য রোটুন্ডো ব্রাদারস ডুড বাস্টারসকে (ক্যাইলেন ক্রফট এবং ট্রেন্ট ব্যারেটা) পরাজিত করে। ঐ একই রাতে, তারা জাস্টিন এঙ্গেল এবং ক্রিস লোগানকে হারিয়ে ফ্লোরিডা ট্যাগ টিম চ্যাম্পিয়নশীপ জয় লাভ করে। তারা সফলভাবে ড্যাইলান ক্লেইন এবং ভ্যান্স আরচার এবং কার্ট হকিন্স এবং হেথ স্লাটারের দলকে পরাজিত করে চ্যাম্পিয়নশীপ রক্ষা করেছেন। ১৯ নভেম্বরের এফসিডাব্লিউই টেলিভিশন ট্যাপিং এ, ডুড ব্রাদারস রোটুন্ড ব্রাদারসকে হারিয়ে এফসিডাব্লিউ ট্যাগ টিম চ্যাম্পিয়নশীপ জয় লাভ করেন।
কুস্তিতে
* প্রবেশ সঙ্গীত
জাহিদ আকবর
কর্মজীবন
জাহিদ ২০০০ সালে কর্মজীবন শুরু করেছিলেন। কবি কাওসার আহমেদ চৌধুরী তাকে গানের কথা লেখার জন্য অনুপ্রাণিত করেছিলেন। ২০১১ সালে তিনি নুসরাত ইমরোজ তিশা অভিনীত "নীলাঞ্জনা", "ভালোবাসি তোমায়" এবং ডুব সাতার চলচ্চিত্রের গান লেখেছেন। ২০১৩ সালে, তিনি তারকাটার গানের কথা লিখেছিলেন, এবং পলক মুছল এবং সুনিধি চৌহানের মতো বলিউড গায়ক তার গানের জন্য কণ্ঠ দিয়েছেন। ২০১৫ সালে, তিনি সাবিনা ইয়াসমিন-এর জন্য "এক চোখে সুর তোমার" রচনা করেন তার মেয়ে বাধন একই গানের আরেকটি সংস্করণে কণ্ঠ দিয়েছিলেন। একই বছর, তিনি 'মেঘে ঢাকা শহর' টেলিফিল্মটির জন্য "কেউ বনের আরলে" গান লিখেছিলেন যাতে কণ্ঠ দেন হাবিব ওয়াহিদ। তিনি তার লেখা সেরা গান হিসেবে ন্যান্সির গাওয়া "ডুব সাতার" "দুই দিকে বসবাস", আরেফিন রুমির "প্রিয়তামা", বাপ্পা মজুমদার "শুন্য", "আরাধোনা" এবং 'মোস্ট ওয়েলকাম ২' চলচ্চিত্রের "ভেজা ভেজা হাওয়া" গান উল্লেখ করেছেন।
সিড্যা ইউনিয়ন
সিড্যা ইউনিয়ন বাংলাদেশের ঢাকা বিভাগের শরীয়তপুর জেলার ডামুড্যা উপজেলার একটি ইউনিয়ন।
অবস্থান
ডামুড্যা উপজেলা থেকে ৪.০০ কি.মি উত্তরে অবস্থিত সিড্যা ইউনিয়ন পরিষদ ।
ইতিহাস
শরীয়তপুর জেলার ছোট একাট ইউনিয়ন সিড্যা। আগে ফরিদপুর জেলার ভেদরগঞ্জ উপজেলার নারায়নপুর ইউনিয়নের একটি ওয়াড ছিল।
গ্রাম সমূহ
গ্রামের সংখ্যা – ১ টি, (উত্তর সিড্যা, সিড্যা, পশ্চিম সিড্যা, মধ্য সিড্যা, দক্ষিণ সিড্যা, পূব সিড্যা)
আয়তন ও জনসংখ্যা
আয়তন – ৮.০০ বর্গ কিমি। জনসংখ্যা – ১০,৫০০জন (২০১১ সালের আদম শুমারি অনুযায়ী)।
জনপ্রতিনিধি
বর্তমান চেয়ারম্যান: আলাউদ্দীন আমীন
পূর্ব বাঙলার ভাষা আন্দোলন ও তৎকালীন রাজনীতি
পূর্ব বাঙলার ভাষা আন্দোলন ও তৎকালীন রাজনীতি হল বদরুদ্দীন উমর রচিত বাংলা ভাষা আন্দোলন নিয়ে রচিত তিন খণ্ডে প্রকাশিত বই। এর তিনটি খণ্ড যথাক্রমে ১৯৭১, ১৯৭২ ও ১৯৮৪ সালে প্রকাশিত হয়। এটি বাংলা ভাষা আন্দোলন নিয়ে সবচেয়ে তথ্যবহুল সমাদৃত বাংলা বই।  বইটির প্রথম খণ্ড পশ্চিমবঙ্গের আনন্দধারা প্রকাশন থেকে এবং পরবর্তী দুইটি খণ্ড বাংলাদেশের মাওলা ব্রাদার্স থেকে প্রকাশিত হয়।
ইন্ডিয়ান রেলওয়ে ইনস্টিটিউট অফ ট্রান্সপোর্টেশন ম্যানেজমেন্ট
এই প্রতিষ্ঠানে কর্মরত রেল আধিকারিকদের যেসকল পাঠ্যক্রম শিক্ষা দেওয়া হয় সেগুলি হল: পণ্য স্থানান্তর বিদ্যা, সরবরাহ শৃঙ্খল ব্যবস্থাপনা, তথ্যপ্রযুক্তি, বিপণন, বিক্রয় ও পরিবহন অর্থনীতি, দুর্ঘটনা ও নিরাপত্তা ব্যবস্থাপনা এবং বেসরকারী-সরকারী অংশীদারত্ব।
ভগবানপুর বিধানসভা কেন্দ্র
ভগবানপুর (বিধানসভা কেন্দ্র) ভারতের পশ্চিমবঙ্গ রাজ্যের পূর্ব মেদিনীপুর জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২১৪ নং ভগবানপুর বিধানসভা কেন্দ্রটি ভগবানপুর, কাজলাগড়, কোটবাড় এবং শিমুলিয়া গ্রাম পঞ্চায়েত গুলি ভগবানপুর-১ সমষ্টি উন্নয়ন ব্লক এবং অর্জুননগর, বাসুদেববেড়িয়া, বরোজ, ইটাবেড়িয়া, জুখিয়া, মুগবেড়িয়া ও রাধাপুর গ্রাম পঞ্চায়েত গুলি ভগবানপুর-২ সমষ্টি উন্নয়ন ব্লক আরগোয়াল এবং মথুরা গ্রাম পঞ্চায়েত গুলি পটাশপুর-২ সমষ্টি উন্নয়ন ব্লক এর অন্তর্গত।
ভগবানপুর বিধানসভা কেন্দ্রটি ৩১ নং কাঁথি লোকসভা কেন্দ্রের অন্তর্গত।
ব্রিস্টল প্রণালী
ব্রিস্টল প্রণালী (Bristol Channel ব্রিস্‌ট্‌ল্‌ চ্যানল্‌; Môr Hafren) উত্তর-পশ্চিম ইউরোপের গ্রেট ব্রিটেন দ্বীপে অবস্থিত উত্তর আটলান্টিক মহাসাগরের একটি উপসাগর বা বৃহৎ খাঁড়ি। এটি দক্ষিণ ওয়েলস এবং দক্ষিণ-পশ্চিম ইংল্যান্ডের মধ্যবর্তী স্থানে অবস্থিত। প্রণালীটি ১৪০ কিলোমিটার দীর্ঘ এবং ৮ থেকে ৬৯ কিলোমিটার প্রশস্ত। প্রণালীটির তটরেখা অনিয়মিত এবং এর দৈর্ঘ্য প্রায় ৩৬০ কিলোমিটার। প্রণালীটি এর পূর্ব প্রান্তসীমায় সেভার্ন নদীর মোহনাতে শেষ হয়েছে। এই মোহনাতে ব্রিস্টল, কার্ডিফ ও নিউপোর্ট বন্দরশহরগুলি অবস্থিত। ব্রিস্টল প্রণালীতে ইংল্যান্ডের সবচেয়ে বৃহদাকার জোয়ার দেখতে পাওয়া যায়। এখানে ব্রিস্টল বন্দর পর্যন্ত সমুদ্রগামী জাহাজ প্রবেশ করতে পারে।
ভগবানপুর বিধানসভা কেন্দ্র
২০১৬
Result: http://www.elections.in/west-bengal/assembly-constituencies/bhagabanpur.html
ব্রিস্টল প্রণালী
টিউডর রাজবংশের শাসনামল পর্যন্ত এই উপসাগরটি সেভার্ন সাগর নামে পরিচিত ছিল।
ভগবানপুর বিধানসভা কেন্দ্র
২০১১
২০১১ সালের নির্বাচনে, তৃণমূল কংগ্রেসের অর্ধেন্দু মাইতি তার নিকটতম প্রতিদ্বন্দ্বী সমাজবাদী পার্টির রনজিৎ মান্নাকে পরাজিত করেন।
১৯৭৭-২০০৬
২০০৬ এবং ২০০১ সালের বিধানসভা নির্বাচনে, তৃণমূল কংগ্রেসের অর্ধেন্দু মাইতি ভগবানপুর কেন্দ্র থেকে জয়ী হন তার নিকটতন প্রতিদ্বন্দ্বী সিপিআই (এম) এর গৌরকান্তি বল এবং প্রশান্ত প্রধান উভয়কেই পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। কংগ্রেসের অজিত খানরা ১৯৯৬ সালে সিপিআই (এম) এর প্রশান্ত প্রধানকে পরাজিত করেন। সিপিআই (এম) এর প্রশান্ত প্রধান ১৯৯১ সালে কংগ্রেসের অশোক্তারু পাণ্ডাকে পরাজিত করেন, ১৯৮৭ সালে কংগ্রেসের হরিপদ এবং ১৯৮২ সালে কংগ্রেসের রামকৃষ্ণ সরকার পরাজিত করেন। ১৯৭৭ সালে জনতা পার্টির হরিপদ জানা সিপিআই (এম) এর প্রশান্ত প্রধান পরাজিত করেন।
১৯৫৭-১৯৭২
১৯৭২ সালে কংগ্রেসের অমলেশ জানা জয়ী হন। সিপিআই (এম) এর প্রশান্ত কুমার প্রধান ১৯৭১ সালে জয়ী হন। ১৯৬৯, ১৯৬৭ এবং ১৯৬২ সালে কংগ্রেসের আভা মাইতি জয়ী হন। ১৯৫৭ সালে ভগবানপুর যৌথ আসন ছিল। পিএসপি এর বসন্ত কুমার পান্ডা এবং কংগ্রেসের ভিখারি মন্ডল উভয়ই জয়ী হন।
রাজঘাট ইউনিয়ন, শ্রীমঙ্গল
রাজঘাট ইউনিয়ন বাংলাদেশের সিলেট বিভাগের মৌলভীবাজার জেলার শ্রীমঙ্গল উপজেলার একটি ইউনিয়ন।
শিক্ষা
শিক্ষার হার :
হেজাজ রাজতন্ত্র
হেজাজ রাজতন্ত্র ছিল হেজাজ অঞ্চলের (বর্তমান সৌদি আরবের অন্তর্ভুক্ত) হাশেমি গোত্র দ্বারা শাসিত একটি রাষ্ট্র। প্রথম বিশ্বযুদ্ধে উসমানীয়দের পরাজয়ের পর এটি স্বাধীন হয়। হুসাইন বিন আলী এ উদ্দেশ্যে ব্রিটিশদের সাথে একটি চুক্তি করেন। এতে উল্লেখ ছিল যে, আরবদের জন্য একটি একীভূত রাষ্ট্রের বিনিময়ে আরবরা তুর্কিদের বিরুদ্ধে বিদ্রোহ করবে। ১৯১৬ সালে হুসাইন বিন আলী নিজেকে হেজাজের বাদশাহ ঘোষণা করেন। তার বাহিনী আরব উপদ্বীপ থেকে তুর্কিদেরকে তাড়ানোর জন্য অন্যান্য আরব বাহিনী ও ব্রিটিশ সাম্রাজ্যের সাথে হাত মেলায়।
রাজঘাট ইউনিয়ন, শ্রীমঙ্গল
শিক্ষা
শিক্ষা প্রতিষ্ঠান
হেজাজ রাজতন্ত্র
হেজাজ অঞ্চলে কৌশলগতভাবে গুরুত্বপূর্ণ কিছু অবকাঠামো ছিল, বিশেষ করে হেজাজ রেলওয়ে। এটি তুর্কিদের রসদ সরবরাহে ব্যবহৃত হত বলে এখানে অভিযান পরিচালনা করা হয়।
১৯২৫ সালে রাজ্যটি প্রতিবেশী নজদ সালতানাত কর্তৃক বিলুপ্ত হয়। একে নজদ ও হেজাজ রাজ্যের অন্তর্ভুক্ত করে নেয়া হয়। ১৯৩২ সালে একে সৌদি আরব বলে নামকরণ করা হয়।
রাজঘাট ইউনিয়ন, শ্রীমঙ্গল
জনপ্রতিনিধি
বর্তমান চেয়ারম্যান-
মাম্পস ভাইরাস
মাম্পস ভাইরাস প্রতিলিপি তৈরি করতে প্রথমে কোষের পৃষ্ঠে আবদ্ধ হয়ে এর আবরণটি হোস্ট কোষের ঝিল্লির সাথে মিশে কোষের ভিতরে ক্যাপসিড প্রবেশ করিয়ে দেয়। একবার ভিতরে ঢুকার পর ভাইরাল আরএনএ নির্ভর আরএনএ পলিমারেজ জিনোম থেকে প্রথমে বার্তাবাহী আরএনএ (mRNA) এর প্রতিলিপি এবং পরে জিনোমের প্রতিলিপি তৈরি করে। ভাইরাল প্রোটিনগুলির ট্রান্সলেশনের পর কোষের ঝিল্লি সংলগ্ন হয়ে অপত্য ভাইরাসগুলি গঠিত হয়, যেখানে তারা কোষের ঝিল্লিটিকে আবরণ হিসাবে ব্যবহার করে এর পৃষ্ঠ থেকে উদীয়মান হয়ে কোষ ত্যাগ করে।
জিনোম
মাম্পস ভাইরাসে একটি অখণ্ডিত, একসূত্রক, রৈখিক জিনোম রয়েছে যার দৈর্ঘ্য ১৫,৩৮৪ নিউক্লিওটাইড এবং রাইবো নিউক্লিক অ্যাসিড (RNA) দ্বারা তৈরি। জিনোমে ঋণাত্মক ইন্দ্রিয় রয়েছে, তাই জিনোম থেকে সরাসরি এমআরএনএ প্রতিলিপন করা যায়। মাম্পস ভাইরাস নিম্নলিখিত ক্রমে সাতটি জিনকে এনকোড করে:
গঠন
ম্যাম্পস ভাইরাসের জিনোমকে N প্রোটিন দ্বারা আবদ্ধ করে একটি নমনীয়, আলগাভাবে আবদ্ধ হেলিকাল রাইবো নিউক্লিয় প্রোটিন (RNP) জটিল গঠন তৈরি করে। এটির জিনোমের চারপাশে নিউক্লিওক্যাপসিড রয়েছে যা RdRp এর সাথে আবদ্ধ। আরএনপিগুলো একটি আবরণ বা লিপিড মেমব্রেন দ্বারা বেষ্টিত থাকে, যার পৃষ্ঠে দুই ধরনের স্পাইক রয়েছে যা HN এবং F গ্লাইকোপ্রোটিনের অনুরুপ। আবরণের অভ্যন্তরীণ অংশে M প্রোটিনগুলি পাওয়া যায় যা আবরণটিকে আরএনপি এর সাথে সংযুক্ত করে। ভিরিয়নের ব্যাস সাধারনত ১০০ থেকে ৬০০ ন্যানোমিটারের (nm) হয় এবং আকারে প্লিওমরফিক হয়।
জীবনচক্র
মিউভি প্রথমে HN প্রোটিনের রিসেপ্টর সিয়ালিক অ্যাসিডের মাধ্যমে তার পোষক কোষের পৃষ্ঠের সিয়ালিক অ্যাসিড রিসেপ্টর সাইটের সাথে আবদ্ধ হয়। সংযুক্তির পরে F প্রোটিন সক্রিয় হয় এবং হোস্ট সেল এর ঝিল্লি দিয়ে ভাইরাল আবরণ ফিউজ করা শুরু করে। এফ প্রোটিনটি স্বল্প-সুস্থিত অবস্থা থেকে পরিবর্তিত হয়ে আরও স্থিতিশীল চুল বাধার পিনের কাঠামোতে পরিবর্তিত হয়, যা আরএনপি সহ ভিরিয়নের সামগ্রীগুলি পোষক কোষের সাইটোপ্লাজমে প্রকাশ করতে দেয়।
পোষক কোষে প্রবেশের পর RdRp RNP এর ভিতরের জিনোম থেকে mRNA প্রস্তুত করা শুরু করে। প্রতিলিপি 3'-প্রান্তে (সাধারণত "তিনটি প্রধান প্রান্তে উচ্চারণ করা হয়") বা কাছাকাছি স্থানে শুরু হয় এবং ধারাবাহিকভাবে 5'-প্রান্তের দিকে চলে যায়। প্রতিটি জিনের জন্য একটি mRNA স্ট্র্যান্ড প্রতিলিপি করা হয়। এবং জিনের প্রতিলিপি হওয়ার আগে সমস্ত জিনের জন্য ক্রমান্বয়ে mRNA এর প্রতিলিপি করা প্রয়োজনীয়। 3'-প্রান্তের নিকটে জিনগুলি সর্বোচ্চ ফ্রিকোয়েন্সিতে প্রতিলিপি করা হয় এবং RdRp যতই 5'-প্রান্তের কাছে আগায়, ফ্রিকোয়েন্সি ধিরে ধিরে হ্রাস পায়। RdRp mRNA এর 5'-প্রান্তে একটি টুপি ও 3'-প্রান্তে পরপর শত শত অ্যাডেনিন দিয়ে গঠিত একটি পলিঅ্যাডেনাইলেটেড লেজ সংশ্লেষ করে। একটি জিনের প্রতিলিপি হয়ে গেলে পোষক রাইবোসোমে ভাইরাল প্রোটিনগুলির ট্রান্সলেশনের জন্য RdRp এটিকে সাইটোপ্লাজমে বের করে দেয়।  V এবং P প্রোটিনগুলি একই জিন দ্বারা এনকোড করা হয়। তাই mRNA প্রতিলিপি করার সময় P প্রোটিনের প্রতিলিপি করার জন্য RdRp mRNA এর সাথে দুটি নন-টেম্প্ল্যাটেড গুয়ানিন যুক্ত করে  mRNA সম্পাদনা করে।
রোগ
মানুষই মাম্পস ভাইরাসের একমাত্র প্রাকৃতিক হোস্ট এবং এরা মানবদেহে মাম্পস সৃষ্টি করে। শ্বাসযন্ত্রের ক্ষরণ যেমন লালার সংস্পর্শে এই রোগ ছড়ায়। সংক্রমণ জ্বর, পেশী ব্যথা এবং প্যারোটিড গ্রন্থি, কানের সামনে মুখের পাশে দুটি লালা গ্রন্থিতে বেদনাদায়ক ফোলা সৃষ্টি হয়। সংক্রমণ অন্যান্য অনেক টিস্যু এবং অঙ্গেও ছড়াতে পারে যার ফলে এনসেফালাইটিস, এসপেটিক মেনিনজাইটিস, অর্কিটিস, মায়োকার্ডিটিস, অগ্ন্যাশয় প্রদাহ, নেফ্রাইটিস, ওফোরাইটিস এবং মাস্টাইটিস জাতীয় বিভিন্ন প্রদাহজনিত প্রতিক্রিয়া দেখা দেয়। মাম্পস সাধারণত প্রাণঘাতী নয় এবং লক্ষণগুলি শুরুর কয়েক সপ্তাহের মধ্যে সাধারণত সেরেও যায় তবে দীর্ঘস্থায়ী জটিলতা যেমন পক্ষাঘাত, খিঁচুনি, হাইড্রোসেফালাস এবং বধিরতা দেখা দিতে পারে। প্রকৃতি চিকিৎসার ক্ষেত্রে সহায়ক এবং টিকা দেওয়ার মাধ্যমে সংক্রমণ প্রতিরোধযোগ্য।
শ্রেণিবিন্যাস
ম্যাম্পস ভাইরাস, বৈজ্ঞানিক নাম ম্যাম্পস অর্থোরুবুলাভাইরাস, প্যারামাইক্সোভিরিডায়ে পরিবারের রুবুলাভিরিনায়ে উপপরিবারের অর্থোরুবুলাভাইরাস গণের একটি প্রজাতি।
ব্যাম্স-পা-র্গ্যা-ম্ত্শো (গানদেন ত্রিপা)
ব্যাম্স-পা-র্গ্যা-ম্ত্শো (১৫১৬-১৫৯০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের চতুর্বিংশ দ্গা'-ল্দান-খ্রি-পা বা প্রধান ছিলেন।
সংক্ষিপ্ত জীবনী
ব্যাম্স-পা-র্গ্যা-ম্ত্শো ১৫১৬ খ্রিষ্টাব্দে তিব্বতের ঝোগ্স-গ্রাম-ফু নামক স্থানে জন্মগ্রহণ করেন। স্তাগ-র্ত্সে-রিন-ছেন-স্গাং  বৌদ্ধবিহার থেকে ধর্মশিক্ষার পর তিনি গ্যুমে মহাবিদ্যালয়ে ও দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে মহাবিদ্যালয়ে অধ্যাপনা করেন। তিনি ১৫৭৫ খ্রিষ্টাব্দে দ্গা'-ল্দান বৌদ্ধবিহারের চতুর্বিংশ দ্গা'-ল্দান-খ্রি-পা হিসেবে মনোনীত হন এবং আট বছর ঐ পদে থাকেন।  ফাগ-মো-গ্রু-পা রাজবংশ দ্বারা স্তাগ-র্ত্সে-রিন-ছেন-স্গাং বৌদ্ধবিহার আক্রান্ত হলে তিনি ঝোগ্স-গুর-স্মোন  নামক স্থানে এক ধর্মবিদ্যালয় স্থাপন করেন। দ্গা'-ল্দান-খ্রি-পা পদ থেকে অবসরের পর তিনি ম্ঙ্গোন-দ্গা'  নামক স্থানে বাকি জীবন বসবাস করেন।
ইএসপিএন এফসি
ইএসপিএন এফসি (পূর্বে ইএসপিএন সকারনেট নামে পরিচিত) হচ্ছে একটি মার্কিন টেলিভিশন স্টুডিও প্রোগ্রাম, যা ফুটবল স্ট্রিমিং পরিষেবা ইএসপিএন+-এ প্রতিদিন প্রচারিত হয়। ইএসপিএন এফসি মূলত ইএসপিএন ইনকর্পোরেটেডের মালিকানাধীন একটি ওয়েবসাইট ছিল। মূলত ১৯৯৫ সালে এটি সকারনেট হিসেবে প্রতিষ্ঠিত হয়েছিল, ওয়েবসাইটটিকে ১৯৯৯ সালে ইএসপিএন অধিগ্রহণ করেছিল।
ইতিহাস
মূলত সকারনেট নামে প্রতিষ্ঠিত হওয়া এই ওয়েবসাইটটি গ্রেগ হ্যাডফিল্ড এবং তার তৎকালীন পুত্র টম ১৯৯৫ সালে প্রতিষ্ঠা করেছিলেন, প্রাথমিকভাবে সরাসরি খেলার তথ্য, পয়েন্ট তালিকা এবং সংবাদ সরবরাহ করতো। গ্রেগ সেই সময়ে ডেইলি মেইলের হয়ে কাজ করেছিলেন এবং মূলধন অর্জনের জন্য, সাইটের মালিকানা ৪০,০০০ ইউরো এবং একটি উপার্জন ভাগ করে নেওয়ার প্রকল্পের বিনিময়ে তার কর্তাদের কাছে কার্যকরীভাবে বিক্রি করেছিলেন।
রোহরু
রোহরু (Rohru) ভারতের হিমাচল প্রদেশ রাজ্যের শিমলা জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৬৯৪ মিটার (৫৫৫৭ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে রোহরু শহরের জনসংখ্যা হল ৬৬০৬ জন। এর মধ্যে পুরুষ ৫৯% এবং নারী ৪১%।
নিরালম্ব উপনিষদ
নিরলম্ব উপনিষদ (সংস্কৃত: निरालम्ब उपनिषत्) হল সংস্কৃত পাঠ্য এবং এটি হিন্দুধর্মের ২২টি সামন্য (সাধারণ) উপনিষদের একটি। সর্বসার উপনিষদ সহ পাঠ্যটি হিন্দু দর্শনের ২৯টি মৌলিক ধারণার উপর প্রাচীন ও মধ্যযুগীয় ১০৮ উপনিষদের সংগ্রহের মধ্যে অনুবিদ্ধ করা দুটি উৎসর্গীকৃত শব্দকোষের একটি।
কৃপা (হিন্দু দর্শন)
কৃপা (সংস্কৃত: कृपा) হল হিন্দুধর্মে ঐশ্বরিক অনুগ্রহের ধারণা। এটি ভক্তি যোগ ও ভক্তি আন্দোলনের কেন্দ্রীয় তত্ত্ব, এবং বেদে এর উল্লেখ "আশীর্বাদ" প্রসঙ্গে। সংস্কৃত শব্দ কৃপাল থেকে হিন্দি শব্দ কৃপালা এর উৎপত্তি এবং এর অর্থ "দয়া"।
নিরালম্ব উপনিষদ
নিরলম্ব উপনিষদ ২৯টি উপনিষদিক ধারণাকে সংজ্ঞায়িত ও ব্যাখ্যা করে। এটি উল্লেখ করার জন্য উল্লেখযোগ্য যে পুরুষ, মহিলা, সমস্ত জীব, হিন্দু দেবতা যেমন বিষ্ণু ও রুদ্র (শিব), তাদের সারমর্মে একই চূড়ান্ত বাস্তবতা যা হল ব্রহ্ম। এটি "বন্ধন"কে ত্যাগের আচার এবং যে কোনো প্রকারের স্বার্থপরতা হিসাবে বর্ণনা করার জন্যও উল্লেখযোগ্য, এবং "নিষ্ঠুর আকাঙ্ক্ষা, ঘৃণা ও ভণ্ডামি"কে আশ্রয় করে উপবাস করা বা বিড়বিড় করে প্রার্থনা করার জীবন হিসাবে "পৈশাচিক" সংজ্ঞায়িত করার জন্য।
কৃপা (হিন্দু দর্শন)
তাৎপর্য
ভারত জুড়ে উপলব্ধ ভক্তিমূলক বা ভক্তি সাহিত্য আত্ম-উপলব্ধির আধ্যাত্মিক পথ উপলব্ধি করার জন্য চূড়ান্ত চাবিকাঠি হিসাবে কৃপাকে উল্লেখ করে পরিপূর্ণ। প্রকৃতপক্ষে, প্রাচীন ঋষি বশিষ্ঠের মতো কেউ কেউ, তাঁর শাস্ত্রীয় রচনা যোগ বশিষ্ঠ-এ, কর্মের আজীবন বন্ধন অতিক্রম করার একমাত্র উপায় বলে মনে করেন। তিনি রামকে বলেন যে দৈব কৃপা বা কৃপাই হল একমাত্র উপায় যা আমাদেরকে প্রব্ধ কর্মের প্রভাবের বাইরে যেতে সাহায্য করে, বা অতীতের সমস্ত কর্মের সংগ্রহ, সঞ্চিতা কর্মের জীবনকালের অভিজ্ঞতার জন্য বেছে নেওয়া।
নিরালম্ব উপনিষদ
পাঠ্যটি হিন্দু ধর্মের অদ্বৈত বেদান্ত দর্শনের সাথে অনুরণিত উত্তরগুলি উপস্থাপন করে।
কৃপা (হিন্দু দর্শন)
তাৎপর্য
হিন্দু দার্শনিক মাধবাচার্যের মতে, অনুগ্রহ ঈশ্বরের দান নয়, বরং অর্জিত হতে হবে।
নিরালম্ব উপনিষদ
ইতিহাস
নিরলম্ব উপনিষদের রচয়িতা ও লেখার কালপঞ্জি জানা যায়নি, তবে এটি সম্ভবত মুক্তিকা উপনিষদের মতই মধ্যযুগীয় শেষের দিকের পাঠ্য।
কৃপা (হিন্দু দর্শন)
তাৎপর্য
কৃষ্ণ যেমন ভগবদ্গীতার শেষ অধ্যায়ে অর্জুনকে বলেছেন, শ্লোক ১৮.৬৬, "সমস্ত পুণ্যকর্ম (ধর্ম) বাদ দিয়ে, শুধু আমার ইচ্ছার কাছে সম্পূর্ণরূপে আত্মসমর্পণ কর (দৃঢ় বিশ্বাস ও প্রেমময় মননের সাথে)। আমি তোমাকে সকলের হাত থেকে মুক্তি দেব। .ভয় করো না।"
নিরালম্ব উপনিষদ
ইতিহাস
এই পাঠ্যের পাণ্ডুলিপিগুলিকে নিরলম্বোপনিষদ নামেও পাওয়া যায়।  মুক্তিকা সূত্রের ১০৮টি উপনিষদের তেলেগু ভাষার সংকলনে, রাম কর্তৃক হনুমানকে বর্ণিত, এটি ৩৪ নম্বরে তালিকাভুক্ত করা হয়েছে।
কৃপা (হিন্দু দর্শন)
তাৎপর্য
একইভাবে, আদি শঙ্করাচার্য তার বিখ্যাত শ্লোক ভজ গোবিন্দম ৮ম শতাব্দীতে রচনা করেন, যেখানে তিনি ঘোষণা করেন:
নিরালম্ব উপনিষদ
বিষয়বস্তু
নিরলম্ব উপনিষদ হল বেদান্তের শব্দকোষ, আমন্ত্রণ প্রার্থনার পরে, ধারাবাহিক প্রশ্ন জিজ্ঞাসা করে শুরু হয়, তারপরে ক্রমিক উত্তর দেওয়া হয়। বিন্যাসে প্রশ্ন করা হয় – ব্রহ্ম কি? ঈশ্বর কে? জীব কে? প্রকৃতি কি এবং আরও অনেক কিছু।পাঠ্যের শব্দকোষের তালিকায় রয়েছে পরমাত্মা, ব্রহ্মা, বিষ্ণু, রুদ্র, ইন্দ্র, যম, সূর্য, চন্দ্র, দেবগণ, রাক্ষস, পিসাচ, পুরুষ, নারী, জীবিত প্রাণী, স্থির বস্তু, ব্রাহ্মণ ও অন্যান্য জাতি, কর্ম, অকর্ম, জ্ঞান, অজ্ঞান, সুখ, দুখ, স্বর্গ, নরক, বান্ধ, মোক্ষ, উপাস্য, শিষ্য, বিদ্বান, মুধা, অসুর, তপস, পরমপদ, গ্রাহ্য, অগ্রাহ্য ও সন্ন্যাসী।
কৃপা (হিন্দু দর্শন)
তাৎপর্য
স্কন্দপুরাণ বিভিন্ন স্থানে গুরুর অনুগ্রহের কথা উল্লেখ করেছে, বিশেষ করে উত্তরাখণ্ডে, বিভাগ গুরু স্টোট্রাম, যা গুরুগীতা নামে পরিচিত, শিব ও উমা (শক্তি) এর মধ্যে সংলাপের আকারে:
নিরালম্ব উপনিষদ
বিষয়বস্তু
পাঠ্যটি ষোলটি প্রশ্নের একই উত্তর দেওয়ার জন্য উল্লেখযোগ্য। এটি বলে যে নিচের সবগুলিকে ব্রহ্ম (চূড়ান্ত বাস্তবতা) বলা হয় শুধুমাত্র একটি এবং একই পরিচয়, বিভাগগুলি মিথ্যা - পরমাত্মা, ব্রহ্মা, বিষ্ণু, রুদ্র, ইন্দ্র, যম, সূর্য, চন্দ্র, দেবগণ, অসুর, পিশাচ, পুরুষ, মহিলা, সমস্ত প্রাণি, স্থির ব্যাপার, ব্রহ্ম ও অন্যান্য। উপনিষদে ঈশ্বর ও জীব উভয়কেই ব্রহ্মের প্রকাশ বলে ব্যাখ্যা করা হয়েছে, যেখানে প্রকৃতিকে ব্রহ্মের শক্তি হিসাবে ব্যাখ্যা করা হয়েছে।
কৃপা (হিন্দু দর্শন)
তাৎপর্য
ধ্যান মুল গুরুর মূর্তি। পূজা মূল গুরুর পদ, মন্ত্র মূল গুরুর বাক্য, মোক্ষ মূল গুরুর কৃপা।"
ভক্তি আন্দোলন
ভক্তি ভারতীয় দর্শনে প্রায়ই উপেক্ষিত দিক হিসেবে রয়ে গেছে, তাই এটির তাৎপর্য বেশিরভাগ জনগণের কাছে হারিয়ে গেছে। কিছু সময়ের জন্য এটি শুধুমাত্র নিম্ন শ্রেণী এবং মহিলাদের জন্য উপযুক্ত বলে বিবেচিত হত, কারণ শুধুমাত্র অভিজাতরা বৈদিক ঐতিহ্যের বার্তা বুঝতে সক্ষম বলে বিবেচিত হত। হিন্দুধর্মের পুনরুজ্জীবন এবং সংস্কার আন্দোলনের সাথে জিনিসগুলি পরিবর্তিত হয় যা কৃপার এই দিকটিকে নতুন আলোতে নিয়ে আসে এবং সকলের কাছে ঐশ্বরিক সুগম করে তোলে, এবং কেবল পুরোহিত শ্রেণীর সংরক্ষণ নয়।
নিরালম্ব উপনিষদ
বিষয়বস্তু
অজ্ঞান, ২৫ শ্লোকের পাঠ্যের সাথে বৈপরীত্য, কারণ এই বিভ্রম যে নিজের মধ্যে থাকা আত্মা (আত্মা, স্ব) স্বর্গদূত, অন্যান্য জীবিত প্রাণী, পুরুষ, নারী, বা জাত বা জীবনের আদেশের কারণে, বা কারণ কিছু নড়ে এবং কিছু স্থির হয়, এবং এটি অজ্ঞতা যে আত্মা সর্বব্যাপী ব্রহ্ম থেকে আলাদা যা সবকিছুর প্রকৃতি।
কৃপা (হিন্দু দর্শন)
প্রকার
কৃপাকে ঈশ্বর কৃপা (ঈশ্বরের কৃপা), হরি কৃপা (হরির কৃপা), শাস্ত্র কৃপা (শাস্ত্রের অনুগ্রহ), গুরু কৃপা (গুরুর কৃপা) এবং সবশেষে আত্ম কৃপা (নিজের কৃপা) হিসাবে বিভিন্নভাবে শ্রেণীবদ্ধ করা হয়।
নিরালম্ব উপনিষদ
বিষয়বস্তু
সুখ (আনন্দ) পাঠ্য দ্বারা সংজ্ঞায়িত করা হয় একজনের সহজাত আনন্দ উপলব্ধি করার, সচ্চিতানন্দ অনুভব করার অবস্থা। দুঃখ (বেদনা) জাগতিক, অ-স্বের অবস্থা, আত্ম-জ্ঞানের অভাব দ্বারা চালিত হচ্ছে। স্বর্গ হল আধ্যাত্মিক সত্যের সাথে সম্পর্ক, যখন নরক জাগতিক অস্তিত্বের জন্য তৃষ্ণার্ত।
এই উপনিষদের ৩০ নম্বর শ্লোকটি বন্ধকে সংজ্ঞায়িত করে, আক্ষরিক অর্থে বন্ধন। অজ্ঞান সম্পর্কে যেকোন চিন্তা প্রক্রিয়া বা মানসিক স্থির হল বন্ধন, পাঠ্যটি বলে। ভাবনা যে কিছু "আমার" চিরন্তন বন্ধন, যেমন চিন্তা করা হয় যে কেউ আটটি সিদ্ধির (মানসিক) শক্তি বিকাশ করতে পারে, দেবতা, দেবদূত বা পুরুষদের অনুশোচনা করার চিন্তা হল বন্ধন, উপনিষদ দাবি করে। একজনের জীবন ব্যবস্থা (আশ্রম) বা বর্ণের দায়িত্ব গ্রহণ করা এবং পালন করা দাসত্ব, পাঠ্য বলে। যজ্ঞের আচার বা আচার-অনুষ্ঠানের নিয়ম সম্পর্কে জ্ঞান অন্বেষণ করা, মানত করা বা তপস্যা করা বন্ধন। নিরলম্ব উপনিষদ অনুসারে ভয় বা সন্দেহকে নিজের আত্মার প্রকৃতি বলে মেনে নেওয়া হল বন্ধন। মোক্ষ সহ যেকোনো কিছুর আকাঙ্ক্ষা হল বন্ধন।
৩১ শ্লোকের পাঠ্য দ্বারা মোক্ষকে সংজ্ঞায়িত করা হয়েছে, বন্ধন ত্যাগ করা, কোনটি চিরন্তন এবং কোনটি ক্ষণস্থায়ী তা জানা ও অনন্তের মধ্যে থাকা। বিদ্যান, পাঠ্যটি বলে, তিনি হলেন যিনি তার চেতনার অপরিবর্তনীয় বাস্তবতাকে উপলব্ধি করেছেন যা প্রত্যেকের মধ্যে সুপ্ত রয়েছে। মুধা, আক্ষরিক অর্থে অজ্ঞ, যে ব্যক্তি অহংকারীভাবে ধারণা করে যে দেহ বা বর্ণ বা আশ্রম বা অভিনেতা বা উপভোগকারী বা এই জাতীয় বিষয়গুলি গুরুত্বপূর্ণ।
তপস বলেন, পাঠ্য হল জ্ঞানে জ্বলে ওঠার কাজ যে অপরিবর্তনীয় সত্য হল ব্রহ্ম এবং মহাবিশ্ব হল মায়া। পৈশাচিক তা হল, উপনিষদ দাবি করে, যেখানে একজন ব্যক্তি তপস্যা ও জপ (মন্তব্য মন্ত্র) অনুশীলন করে একই সাথে এমন জীবন যাপন করে যা যে কোনো ধরনের "নিষ্ঠুর ইচ্ছা, ঘৃণা, বেদনা ও ভণ্ডামি"কে আশ্রয় করে। সন্ন্যাসী, পাঠটিকে সংজ্ঞায়িত করেছেন, সেই ব্যক্তি যিনি "আমি এবং আমার" ত্যাগ করেছেন, যিনি নিশ্চিত যে "আমি ব্রহ্ম" এবং প্রত্যেকেই, সবকিছুই ব্রহ্ম, সেখানে কোনো গোষ্ঠী নেই, সেখানে কেবল একতা রয়েছে।
মার্জারি ফ্রাই
সারা মার্জারি ফ্রাই (১১ মার্চ ১৮৭৪ - ২১ এপ্রিল ১৯৫৮) ছিলেন একজন ব্রিটিশ কারা-সংস্কারক এবং ম্যাজিস্ট্রেট হওয়া প্রথম সারির নারীদের একজন। তিনি হাওয়ার্ড লীগ ফর পেনাল রিফর্মের সেক্রেটারি এবং অক্সফোর্ডের সামারভিল কলেজের অধ্যক্ষ ছিলেন।
কর্মজীবন
সামারভিল কলেজ লাইব্রেরিতে তার চিঠিপত্র ও কাগজপত্র সংগৃহীত রয়েছে।
এসবিভি ভিতেসে
এসবিভি ভিতেসে (সাধারণত স্টিচিং বেটাল্ড ভুটাল ভিতেসে, ভিতেসে আর্নেম অথবা শুধুমাত্র ভিতেসে নামে পরিচিত) হচ্ছে আর্নেম ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৮৯২ সালের ১৪ই মে তারিখে প্রতিষ্ঠিত হয়েছে। ভিতেসে তাদের সকল হোম ম্যাচ আর্নেমের খেলরেডোমে খেলে থাকে; যার ধারণক্ষমতা হচ্ছে ২১,২৪৮। বর্তমানে এই ক্লাবের ম্যানেজারের দায়িত্ব পালন করছেন এডওয়ার্ড স্টুরিং এবং সভাপতির দায়িত্ব পালন করছেন ইয়েভগেনি মেরকেল। ওলন্দাজ মধ্যমাঠের খেলোয়াড় ব্রায়ান লিনসেন এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ভিতেসে এপর্যন্ত ৪টি শিরোপা জয়লাভ করেছে; যার মধ্যে ২টি ইরস্টে ডিভিজি শিরোপা, ১টি টুয়েডে ডিভিজি, ১টি কেএনভিবি কাপ শিরোপা রয়েছে। ইউরোপীয় এবং আন্তর্জাতিক প্রতিযোগিতায়, ভিতেসে-এ সবচেয়ে বড় সাফল্য হচ্ছে ১৯৯০–৯১ এবং ১৯৯২–৯৩ উয়েফা কাপের কোয়ার্টার ফাইনালে পৌঁছানো।
সবজে নীল (রং)
সবজে নীল বা নীলচে সবুজ বা পেষ্ট নীল ও সবুজ রঙের মাঝামাঝি একটি রং। এটিকে ইংরেজিতে সায়ান (Cyan) নামে ডাকা হয়। ৪৯০–৫২০ ন্যানোমিটার তরঙ্গদৈর্ঘ্যের আলো চোখে পড়লে এই রং প্রত্যক্ষ ও অনুভূত হয়।
রঙিন মুদ্রণে ব্যবহৃত বিভাজক রঙপ্রণালী তথা সিএমওয়াইকে রং মডেলে সবজে নীল একটি মূল রঙ যার সাথে আছে ম্যাজেন্টা, হলুদ ও কালো। কম্পিউটার ও টেলিভিশনের পর্দায় রং গঠনে ব্যবহৃত সংযোজী রংপ্রণালী তথা আরজিবিতে সবুজ ও নীল আলোর সমন্বয়ে সবজে নীল রং তৈরি করা হয়। সবজে নীল লালের পরিপূরক রঙ; অর্থাৎ, সাদা আলো থেকে লাল সরালে সবজে নীল রং পাওয়া যায়। কালো পর্দার ওপর লাল আলো ও সবজে নীল আলো সঠিক অনুপাতে মেশালে সাদা রং উৎপন্ন হবে।
ব্যুৎপত্তি
সবজে নীলের ইংরেজি প্রতিশব্দ হল সায়ান। ইংরেজি সায়ান শব্দটি এসেছে প্রাচীন গ্রীক শব্দ κύανος (কিয়ানোস) হতে, যার অর্থ "গাঢ় নীল, গাঢ় নীল এনামেল, ল্যাপিস লাজুলি"। ইংরেজিতে এই রঙটি আগে "সায়ান ব্লু" (Cyan blue) নামে পরিচিত ছিলো, অথবা cyan-blue রূপে এবং ইংরেজি রংনাম হিশেবে সায়ানের প্রথম ব্যবহার হয় ১৮৭৯ সালে। রঙনামটির আরেক সম্ভাব্য উৎস হতে পারে কর্ণফ্লাওয়ার (Centaurea cyanus) হতে বানানো একপ্রকার ডাই।
ওয়েব রং সায়ান ও অ্যাকুয়া
ডানপাশে দেখানো ওয়েব রঙ সায়ান লাল-সবুজ-নীল রং প্রতিমানে একটি মাধ্যমিক রঙ। এক্স11 রঙসমূহের মধ্যে এটিকে সায়ান ও অ্যাকুয়া দুটোই বলা হয়ে থাকে। আবার এইচটিএমএল রঙতালিকায় এই রঙটিকেই বলে অ্যাকুয়া।
সিএমওয়াইকে রঙপ্রণালীতে ব্যবহৃত সায়ানের চেয়ে ওয়েব সায়ান অনেক বেশি উজ্জ্বল আর ওয়েব রঙগুলোকে হুবহু কাগজে ছাপা সম্ভব নয়। সাধারণ কালি দিয়ে ওয়েব সায়ান ছাপাতে হলে নিচের প্রিন্টারস সায়ানের সাথে খানিকটা সাদা কালি যোগ করতে হয়, ফলে ছাপানোর সময় এটি আর প্রাথমিক বিভাজক রং থাকে না। এটাকে বলে অ্যাকুয়া (1598 সাল থেকে ব্যবহৃত নাম), কারণ সাধারণত পানির সাথে রঙটার সাদৃশ্য দেখা যায়য়, বিশেষত ট্রপিকাল অঞ্চলের সমুদ্রসৈকতে।
আরএম
কিম নামজুন (김남준, জন্ম - ১২ সেপ্টেম্বর, ১৯৯৪), যিনি তার স্টেজ নাম আরএম নামেও পরিচিত, হচ্ছেন একজন দক্ষিণ কোরিয়ান র‍্যাপার,  সংগীত-রচয়িতা এবং রেকর্ড প্রডিউসার।  তিনি দক্ষিণ কোরিয়ার প্রখ্যাত বয়ব্যান্ড বিটিএস এর একজন সঙ্গীতশিল্পী। ২০১৩ সালে তিনি বিটিএস এ যোগদান করেন।
সবজে নীল (রং)
প্রসেস সায়ান (পিগমেন্ট সায়ান) (প্রিন্টারস সায়ান)
চার-রঙা ছাপায় ব্যবহৃত সাধারণ কালিগুলোর একটি সায়ান; অন্য তিনটি ম্যাজেন্টা, হলুদ এবং কালো। এ রঙগুলোকে একত্রে বলা হয় সিএমওয়াইকে (CMYK)।
আরএম
প্রথম জীবন ও ক্যারিয়ার
আরএম ১২ সেপ্টেম্বর, ১৯৯৪ সালে দোংজাক-গু, দক্ষিণ কোরিয়াতে জন্মগ্রহণ করেন। পরিবারে তাঁর মা, বাবা এবং একজন ছোট বোন আছেন।